CELEX: 32011L0003
Language: et
Date: 2011-01-17 00:00:00
Title: Komisjoni direktiiv 2011/3/EL, 17. jaanuar 2011 , millega muudetakse direktiivi 2008/128/EÜ, millega nähakse ette toiduainetes kasutatavate värvainete puhtuse erikriteeriumid  EMPs kohaldatav tekst

18.1.2011   
            
            
               ET
            
            
               Euroopa Liidu Teataja
            
            
               L 13/59
            
         KOMISJONI DIREKTIIV 2011/3/EL,
   17. jaanuar 2011,
   millega muudetakse direktiivi 2008/128/EÜ, millega nähakse ette toiduainetes kasutatavate värvainete puhtuse erikriteeriumid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 30 lõiget 5,
   olles konsulteerinud Euroopa Toiduohutusametiga (EFSA)
   ning arvestades järgmist:
   
               (1)
            
            
               Komisjoni direktiivis 2008/128/EÜ (2) on sätestatud toiduainetes kasutatavate värvainete puhtuse erikriteeriumid; need värvained on loetletud Euroopa Parlamendi ja nõukogu 30. juuni 1994. aasta direktiivis 94/36/EÜ toiduainetes kasutatavate värvainete kohta (3).
            
         
               (2)
            
            
               Määruse (EÜ) nr 1333/2008 artikli 30 lõikes 4 on sätestatud, et kõnealuse artikli lõigetes 1–3 nimetatud toidu lisaainete (mis hõlmavad ka direktiivi 94/36/EÜ kohaselt lubatud toidu lisaaineid) spetsifikatsioonid võetakse vastu kooskõlas Euroopa Parlamendi ja nõukogu 16. detsembri 2008. aasta määrusega (EÜ) nr 1331/2008 (millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus) (4) nende toidu lisaainete kandmisel lisadesse vastavalt nimetatud lõigetele.
            
         
               (3)
            
            
               Kuna loetelusid ei ole veel koostatud ja tagamaks, et direktiivi 94/36/EÜ lisade muutmine vastavalt määruse (EÜ) nr 1333/2008 artiklile 31 oleks tõhus ja et loa saanud lisaained vastaksid ohutu kasutamise tingimustele, tuleks direktiivi 2008/128/EÜ muuta.
            
         
               (4)
            
            
               Euroopa Toiduohutusamet (edaspidi „amet”) on andnud kõikidest allikatest pärit lükopeeni toidu värvainena kasutamise ohutust käsitlevale teabele hinnangu oma 30. jaanuari 2008. aasta arvamuses (5). Uuritud allikad olid järgmised: a) E160d lükopeen, mis saadakse punase tomati (Lycopersicon esculentum L.) looduslike liinide solventekstraktsioonil ja solvendi järgneval eemaldamisel; b) sünteetiline lükopeen ja c) Blakeslea trispora'st saadud lükopeen.
            
         
               (5)
            
            
               Kehtivates õigusaktides on sätestatud spetsifikatsioonid ainult punastest tomatitest saadud lükopeeni kohta ja seepärast on vaja õigusakte muuta, lisades ülejäänud kaks allikat. Punastest tomatitest ekstraheeritud lükopeeni käsitlevaid spetsifikatsioone on samuti tarvis ajakohastada. Sidusrühmadelt saadud teabe kohaselt ei ole diklorometaani vaja kanda ekstrahentide loetellu, sest punastest tomatitest saadava lükopeeni puhul seda enam ei kasutata. Ohutuse eesmärgil on vaja alandada plii piirväärtust ning raskemetalle käsitlev viide on liiga üldine ja ei ole enam asjakohane. Lisaks on vaja ajakohastada viidet looduslikele liinidele Euroopa Parlamendi ja nõukogu määruse (EÜ) nr 1829/2003 (6) kohaselt.
            
         
               (6)
            
            
               Olemasolevate andmete kohaselt kasutatakse diklorometaani (metüleenkloriid) lükopeeni müügipakendites vormide tootmiseks, millele on osutatud ka ameti4. detsembri 2008. aasta arvamuses Blakeslea trispora'st saadud, külmas vees dispergeeruvate lükopeenitoodete ohutuse kohta (7). Samasuguseid tooteid valmistatakse ka sünteetilisest lükopeenist, nagu on märgitud ameti 10. aprilli 2008. aasta arvamuses sünteetilise lükopeeni kohta (8). Kuna amet hindas seda konkreetset kasutust, on vaja anda luba selleks kasutuseks samade jäägi piirnormidega, mida kaaluti hindamise käigus.
            
         
               (7)
            
            
               Arvesse tuleb võtta ka toidu lisaainete ühise ekspertkomisjoni (JECFA) poolt Codex Alimentarius'es esitatud lisaainete spetsifikatsioone ja analüüsimeetodeid. Eelkõige tuleb vajaduse korral puhtusekriteeriume kohandada, et need kajastaksid asjaomaste raskmetallide piirkoguseid.
            
         
               (8)
            
            
               Direktiivi 2008/128/EÜ tuleks seega vastavalt muuta.
            
         
               (9)
            
            
               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega ning Euroopa Parlament ega nõukogu ei ole vastuväiteid esitanud,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2008/128/EÜ I lisa muudetakse vastavalt käesoleva direktiivi lisale.
   Artikkel 2
   Ülevõtmine
   1.   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 1. septembriks 2011. Nad edastavad nimetatud normide teksti komisjonile. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas vastuvõetud põhiliste õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.
   
      Brüssel, 17. jaanuar 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 354, 13.12.2008, lk 16.
   
      (2)  ELT L 6, 10.1.2009, lk 20.
   
      (3)  EÜT L 237, 10.9.1994, lk 13.
   
      (4)  ELT L 354, 31.12.2008, lk 1.
   
      (5)  Lisaainete, lõhna- ja maitseainete, abiainete ja toiduga kokkupuutuvate materjalide teaduskomisjoni arvamus, mis esitati Euroopa Komisjoni palvel järgmiste värvainete kasutamise ohutuse kohta: 1. kääritamisprotsessis Blakeslea trispora abil saadud lükopeen toidu värvainena taotleja soovitatud toidukategooriates ja kasutustasanditel; 2. sünteetiline lükopeen toidu värvainena direktiivi 94/36/EÜ (toiduainetes kasutatavate värvainete kohta) III lisas ja V lisa 2. osas loetletud toidukategooriates; 3. võttes arvesse mitmesuguseid lükopeeni käsitlevaid, praegu menetluses olevaid taotlusi, sealhulgas tomatitest saadud lükopeeniga seotu uuesti läbivaatamist kõikide toidu värvainete uue süstemaatilise läbivaatamise raames. EFSA Journal (2008) 674, lk 1–66.
   
      (6)  ELT L 268, 18.10.2003, lk 1.
   
      (7)  Dieettoiduainete, toitumise ja allergia teaduskomisjoni arvamus, mis esitati vastusena Euroopa Komisjoni palvele anda lisahinnang Blakeslea trispora'st saadud, külmas vees dispergeeruvate lükopeenitoodete kohta toidu koostisosana määruse (EÜ) nr 258/97 taustal. The EFSA Journal (2008) 893, 1–15.
   
      (8)  Dieettoiduainete, toitumise ja allergia teaduskomisjoni arvamus, mis esitati Euroopa Komisjoni palvel sünteetilise lükopeeni ohutuse kohta. EFSA Journal (2008) 676, lk 1–25.
   
      LISA
      Direktiivi 2008/128/EÜ I lisa kanne E 160 d asendatakse järgmisega:
      
         „E 160 D LÜKOPEEN
         
                     i)   
                           sünteetiline lükopeen
                        
                     
                  
               
                     
                        Sünonüümid
                     
                  
                  
                     Keemilise sünteesi teel saadud lükopeen
                  
               
                     
                        Mõiste
                     
                  
                  
                     Sünteetiline lükopeen on lükopeenide geomeetriliste isomeeride segu ja seda toodetakse muude toiduainetes kasutatavate karotenoidide tootmisel tavaliselt kasutatavate sünteetiliste vaheühendite kondenseerimisega Wittigi meetodil. Sünteetiline lükopeen koosneb peamiselt kõik-trans-lükopeenist ja 5-cis-lükopeenist ning sisaldab väikestes kogustes muid isomeere. Toiduainetes kasutamiseks ettenähtud kaubanduslikud lükopeeni valmistised kujutavad endast lükopeeni suspensioone toiduks kasutatavates õlides või vees dispergeeritavaid või vees lahustuvaid pulbreid.
                  
               
                     Värviindeksi nr
                  
                  
                     75125
                  
               
                     EINECSi number
                  
                  
                     207-949-1
                  
               
                     Keemiline nimetus
                  
                  
                     Ψ,Ψ-karoteen, kõik-trans-lükopeen, (kõik-E)-lükopeen, (kõik-E)-2,6,10,14,19,23,27,31-oktametüül-2,6,8,10,12,14,16,18,20,22,24,26,30-dotriakontatridekaeen
                  
               
                     Keemiline valem
                  
                  
                     C40H56
                     
                  
               
                     Molekulmass
                  
                  
                     536,85
                  
               
                     Analüüs
                  
                  
                     Lükopeenide osatähtsus vähemalt 96 % (vähemalt 70 % kõik-trans-lükopeeni)
                     E1 cm
                        1 % heksaanis 465–475 nm juures on (100 % puhta kõik-trans-lükopeeni puhul) 3 450
                  
               
                     
                        Kirjeldus
                     
                  
                  
                     Punane kristalne pulber
                  
               
                     
                        Identifitseerimine
                     
                  
               
                     Spektrofotomeetria
                  
                  
                     Heksaanilahuse neeldumismaksimum on ligikaudu 470 nm
                  
               
                     Karotenoidide määramine
                  
                  
                     Proovi atsetoonilahuse värvus kaob, kui lahusele lisada järjest naatriumnitriti 5 % lahust ja 1N väävelhapet.
                  
               
                     Lahustuvus
                  
                  
                     Vees ei lahustu, kloroformis lahustub hästi
                  
               
                     1 % kloroformilahuse omadused
                  
                  
                     Lahus on selge, intensiivse punakasoranži värvusega
                  
               
                     
                        Puhtus
                     
                  
               
                     Massikadu kuivatamisel
                  
                  
                     Mitte üle 0,5 % (40 C, 4 tundi 20 mmHg juures)
                  
               
                     Apo-12’-lükopenaal
                  
                  
                     Mitte üle 0,15 %
                  
               
                     Trifenüülfosfiinoksiid
                  
                  
                     Mitte üle 0,01 %
                  
               
                     Lahusti jäägid
                  
                  
                     Metanooli mitte üle 200 mg/kg
                     Heksaan, propaan-2-ool: kumbagi mitte üle 10 mg/kg.
                     Diklorometaan: mitte üle 10 mg/kg (ainult kaubanduslikes valmististes)
                  
               
                     Plii
                  
                  
                     Mitte üle 1 mg/kg
                  
               
                     ii)   
                           punastest tomatitest
                        
                     
                  
               
                     
                        Sünonüümid
                     
                  
                  
                     
                        Natural Yellow 27
                     
                  
               
                     
                        Mõiste
                     
                  
                  
                     Lükopeeni saadakse punase tomati (Lycopersicon esculentum L.) solventekstraktsioonil ja solvendi järgneval eemaldamisel. Kasutada tohib ainult järgmisi lahusteid:
                     süsinikdioksiid, etüülatsetaat, atsetoon, propaan-2-ool, metanool, etanool, heksaan. Peamine tomatites sisalduv värvaine on lükopeen, kuid väikestes kogustes võib esineda ka muid karotenoidpigmente. Lisaks värvpigmentidele võib aine sisaldada tomatites tavaliselt sisalduvaid õlisid, rasvu, vahasid ja maitsekomponente.
                  
               
                     Värviindeksi nr
                  
                  
                     75125
                  
               
                     EINECSi number
                  
                  
                     207-949-1
                  
               
                     Keemiline nimetus
                  
                  
                     Ψ,Ψ-karoteen, kõik-trans-lükopeen, (kõik-E)-lükopeen, (kõik-E)-2,6,10,14,19,23,27,31-oktametüül-2,6,8,10,12,14,16,18,20,22,24,26,30-dotriakontatridekaeen
                  
               
                     Keemiline valem
                  
                  
                     C40H56
                     
                  
               
                     Molekulmass
                  
                  
                     536,85
                  
               
                     Analüüs
                  
                  
                     E1 cm
                        1 % heksaanis 465–475 nm juures on (100 % puhta kõik-trans-lükopeeni puhul) 3 450.
                     Sisaldab kokku vähemalt 5 % värvaineid
                  
               
                     
                        Kirjeldus
                     
                  
                  
                     Tumepunase värvusega viskoosne vedelik
                  
               
                     
                        Identifitseerimine
                     
                  
               
                     Spektrofotomeetria
                  
                  
                     Neeldumismaksimum heksaanis on umbes 472 nm juures
                  
               
                     
                        Puhtus
                     
                  
               
                     Lahusti jäägid
                  
                  
                     propaan-2-ool
                     heksaan
                     atsetoon
                     etanool
                     metanool
                     etüülatsetaat
                     mitte üle 50 mg/kg, eraldi või kokku
                  
               
                     Sulfaattuhk
                  
                  
                     Mitte üle 1 %
                  
               
                     Elavhõbe
                  
                  
                     Mitte üle 1 mg/kg
                  
               
                     Kaadmium
                  
                  
                     Mitte üle 1 mg/kg
                  
               
                     Arseen
                  
                  
                     Mitte üle 3 mg/kg
                  
               
                     Plii
                  
                  
                     Mitte üle 2 mg/kg
                  
               
                     iii)   Blakeslea Trispora'st
                        
                     
                  
               
                     
                        Sünonüümid
                     
                  
                  
                     
                        Natural Yellow 27
                     
                  
               
                     
                        Mõiste
                     
                  
                  
                     
                        Blakeslea trispora abil saadud lükopeen ekstraheeritakse seene biomassist ning puhastatakse kristallimise ja filtrimisega. See koosneb peamiselt kõik-trans-lükopeenist. Sisaldab väikeses koguses ka muid karotenoide. Valmistamisel kasutatakse lahustitest ainult isopropanooli ja isobutüülatsetaati. Toiduainetes kasutamiseks ettenähtud kaubanduslikud lükopeeni valmistised kujutavad endast lükopeeni suspensioone toiduks kasutatavates õlides või vees dispergeeritavaid või vees lahustuvaid pulbreid.
                  
               
                     Värviindeksi nr
                  
                  
                     75125
                  
               
                     EINECSi number
                  
                  
                     207-949-1
                  
               
                     Keemiline nimetus
                  
                  
                     Ψ,Ψ-karoteen, kõik-trans-lükopeen, (kõik-E)-lükopeen, (kõik-E)-2,6,10,14,19,23,27,31-oktametüül-2,6,8,10,12,14,16,18,20,22,24,26,30-dotriakontatridekaeen
                  
               
                     Keemiline valem
                  
                  
                     C40H56
                     
                  
               
                     Molekulmass
                  
                  
                     536,85
                  
               
                     Analüüs
                  
                  
                     Värvainete üldsisaldusest on lükopeene kokku vähemalt 95 % ja vähemalt 90 % värvainetest on kõik-trans-lükopeen
                     E1 cm
                        1 % heksaanis 465–475 nm juures on (100% puhta kõik-trans-lükopeeni puhul) 3 450
                  
               
                     
                        Kirjeldus
                     
                  
                  
                     Punane kristalne pulber
                  
               
                     
                        Identifitseerimine
                     
                  
               
                     Spektrofotomeetria
                  
                  
                     Heksaanilahuse neeldumismaksimum on ligikaudu 470 nm
                  
               
                     Karotenoidide määramine
                  
                  
                     Proovi atsetoonilahuse värvus kaob, kui lahusele lisada järjest naatriumnitriti 5 % lahust ja 1N väävelhapet.
                  
               
                     Lahustuvus
                  
                  
                     Vees ei lahustu, kloroformis lahustub hästi
                  
               
                     1 % kloroformilahuse omadused
                  
                  
                     Lahus on selge ja intensiivse punakasoranži värvusega
                  
               
                     
                        Puhtus
                     
                  
               
                     Massikadu kuivatamisel
                  
                  
                     Mitte üle 0,5 % (40 °C, 4 tundi 20 mmHg juures)
                  
               
                     Muud karotenoidid
                  
                  
                     Mitte üle 5 %
                  
               
                     Lahusti jäägid
                  
                  
                     2-propanool: mitte üle 0,1 %
                     Isobutüülatsetaat: mitte üle 1,0 %
                     Diklorometaan: mitte üle 10 mg/kg (ainult kaubanduslikes valmististes)
                  
               
                     Sulfaattuhk
                  
                  
                     mitte üle 0,3 %
                  
               
                     Plii
                  
                  
                     mitte üle 1 mg/kg”